Kasperis

Kasperis () – miestas Jungtinėse Amerikos Valstijose, Vajominge, prie Šiaurės Plato upės, 350 km į šiaurę nuo Denverio; antras pagal dydį valstijos miestas. Natronos apygardos administracinis centras. 2020 m. jame gyveno 59 038 gyventojai. Yra oro uostas.

Kasperis – svarbus naftos gavybos centras. Taip pat kasamos akmens anglys, urano rūda. Vystoma naftos perdirbimo pramonė. Yra didelis vėjo turbinų parkas.

Gyventojai 
2010 metų duomenimis mieste gyveno 92,3 % baltaodžių, 1,0 % juodaodžių, 0,9 % indėnų kilmės, 0,8 % azijiečių, 5,0 % kitokios kilmės gyventojų.

Šaltiniai 

Vajomingo miestai